gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7132, del 16-10-2013 (2013/9628)

Notificació de la sentència dictada en el procediment de divorci contenciós número 184/2013.
--------------------------------------------------------------------------------------------

### Dades del document

Número de DOGV
:   7132

Data del DOGV
:   16-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9628


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 184/2013. [2013/9628]  
Divorci contenciós 000184/2013  
Demandant: Lilia Aminta Baquerizo Navarrete.   
Procuradora: María Altarriba Andreu.   
Demandat: Eduar Nikolaevich Malyarenko.   
Procurador/a: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 000184/2013, a instàncies de Lilia Aminta Baquerizo Navarrete, contra Eduar Nikolaevich Malyarenko, en situació de rebel·lia, en data de hui ha recaigut la sentència la part dispositiva de la qual diu així:  
«Dispositiva  
Estime la demanda interposada per la procuradora senyora Altarriba i dispose la dissolució del matrimoni, per divorci, de Lilia Aminta Baquerizo Navarrete i Eduar Nikolaevich Malyarenko, amb tots els efectes legals.  
Cada part abonarà les costes causades a instàncies seues i les comunes, a mitges.   
Comuniqueu esta resolució, una vegada que siga ferm el pronunciament de divorci, al registre civil on conste inscrit el matrimoni.  
Esta és la meua sentència, contra la qual es pot interposar un recurs d'apel·lació en el termini de vint dies comptats des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat en Banesto, número 4447 0000 00 0184 13, que pronuncie, mane i firme».  
I perquè valga de notificació de forma deguda a Eduar Nikolaevich Malyarenko, en rebel·lia, expedisc i firme este edicte.  
  
València, 3 d'octubre de 2013.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7080, del 01-08-2013 (2013/8193)

ACORD de 26 de juliol de 2013, del Consell, pel qual s'autoritza una transferència de crèdits per a gastos de personal, del programa 751.10 «Ordenació i Promoció del Turisme» al programa 762.10 «Comerç Exterior» per import de 5.000 euros. (Expedient 11.011/013-059).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7080

Data del DOGV
:   01-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8193


Data del document
:   26-07-2013

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 26 de juliol de 2013, del Consell, pel qual s'autoritza una transferència de crèdits per a gastos de personal, del programa 751.10 «Ordenació i Promoció del Turisme» al programa 762.10 «Comerç Exterior» per import de 5.000 euros. (Expedient 11.011/013-059). [2013/8193]  
El Consell, en la reunió del dia 26 de juliol de 2013, va adoptar l'acord següent:  
La dotació per a gastos de personal del programa 762.10 «Comerç Exterior» resulta insuficient com a conseqüència que dos llocs de treball adscrits a este han sigut ocupats per persones els drets retributius de les quals suposen un cost major al pressupost assignat a estos. Considerant esta circumstància i que al seu torn, en este mateix capítol del programa 751.10 «Ordenació i Promoció del Turisme» hi ha un sobrant de consignació no afecta obligacions de pagament, es proposa una transferència entre ambdós per import de 5.000 euros.  
  
En conseqüència i en virtut del que disposen els articles 18 i 19 de la Llei de Pressupostos de la Generalitat per a l'exercici 2013, a proposta del conseller d'Hisenda i Administració Pública, el Consell   
  
ACORDA  
  
Primer  
S'autoritza una minoració de crèdit en l'aplicació 10.52.75.609.58.85 per import de 5.000 euros.  
  
Segon  
S'autoritza un augment de crèdit en l'aplicació 53.49.40.053.23.72 per import de 5.000 euros.  
  
Valencia, 26 de juliol de 2013  
  
El vicepresident i secretari del Consell,  
JOSÉ CÍSCAR BOLUFER
Diari Oficial de la Generalitat Valenciana


Sumari del DOGV 7095, del 23-08-2013 (2013/8502)

Informació pública del modificat de l'homologació i pla parcial del sector R6-C, Ampliació el Balcó.
----------------------------------------------------------------------------------------------------

### Dades del document

Número de DOGV
:   7095

Data del DOGV
:   23-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/8502


Data del document
:   14-08-2013

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * pla d'urbanisme
    * administració local

Informació pública del modificat de l'homologació i pla parcial del sector R6-C, Ampliació el Balcó. [2013/8502]  
Mitjançant la Resolució d'Alcaldia número 1822/2013, de data 6 d'agost de 2013, s'acorda sotmetre el modificat de l'homologació i pla parcial del sector R6-C, Ampliació el Balcó, promoguda per la mercantil Cantavella & Tamborero, SA, i redactada per l'enginyer de camins Gonzalo Valls Benavidas, a un període d'informació pública per un termini d'un mes per mitjà d'anunci en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, el projecte diligenciat del modificat es trobarà depositat, per a la consulta pública, en l'Ajuntament d'Orpesa.   
  
L'objecte del present modificat és la justificació de l'ordenació detallada del sector, que coincidix amb el RES-4 del nou pla general d'ordenació urbana, en tramitació, s'adequa al document de referència aprovat per la Comissió Territorial d'Urbanisme de 20 d'abril de 2012.   
  
L'abast de la modificació és basant-se en el requeriment de la CTU, pel qual s'ha procedit a realitzar una anàlisi i un ajust detallat del pla parcial del sector R6-C, Ampliació el Balcó, en relació amb els pendents, les masses forestals i la presència de ginebre marí de tal manera que s'ajuste als condicionants del document de referència.   
  
Contra la present resolució, que és de mer tràmit, no decisori, és inimpugnable, per la qual cosa no pot interposar-se cap recurs, sense perjuí d'impugnar al seu dia la decisió que pose fi al procediment.   
Per mitjà del present anunci es fa constar la possibilitat de consultar en este Ajuntament, en el Departament d'Urbanisme, siti en el carrer de Laura de Cervellón, número 5A, d'Orpesa, de 09.00 a 14.00 hores, i en la pàgina web de l'Ajuntament , les actuacions derivades de la documentació esmentada i presentar al·legacions davant d'este Ajuntament dins del termini d'exposició al públic.   
  
Orpesa, 14 d'agost de 2013.- L'alcalde: Rafael H. Albert Roca.
Diari Oficial de la Generalitat Valenciana


Sumari del DOGV 6968, del 19-02-2013 (2013/1142)

Notificació de la sentència dictada en el juí verbal número 1/2010.
-------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1142


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el juí verbal número 1/2010. [2013/1142]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber:  
Que en este Jutjat se seguix el juí verbal amb el número 000001/2010, a instàncies del Consorci de Compensació d'Assegurances, representat pel procurador [?] contra Diego Martín Nieto i Seguros Catalana Occidente, en el qual s'ha acordat en el dia de la data notificar la sentència dictada en estes actuacions al demandat que es troba en parador desconegut, Diego Martín Nieto, l'encapçalament i la dispositiva de la qual, literalment, són com seguix:  
«Sentència número 95/2011  
València, 25 de març de 2011   
Inmaculada Serrano Pérez, jutgessa en substitució reglamentària del Jutjat de Primera Instància número 20 València, he vist estes actuacions de verbal amb el número 1/2010, seguides davant d'este Jutjat a instàncies de l'advocat de l'Estat, en nom i representació del Consorci de Compensació d'Assegurances, contra Diego Martín Nieto i contra l'entitat asseguradora Seguros Catalana Occidente en la reclamació de 1.845,95 euros.   
Dispositiva  
Estime l'excepció de falta de legitimació passiva al·legada per Seguros Catalana Occidente i, conseqüentment, desestime la demanda interposada per l'advocat de l'Estat, en representació del Consorci de Compensació d'Assegurances, contra Seguros Catalana Occidente, absolc esta de totes les peticions de la demanda i impose a l'actor el pagament de les costes que se'n deriven.   
  
Estime la demanda interposada per l'advocat de l'Estat, en representació del Consorci de Compensació d'Assegurances, contra Diego Martín Nieto i, conseqüentment, condemne Diego Martín Nieto a pagar a l'actor la quantitat de 1.845,95 euros, més els interessos legals des de la interpel·lació judicial, i al pagament de les costes causades en esta instància.   
Expediu un certificat literal d'esta resolució perquè s'unisca a les actuacions; porteu l'original al llibre de sentències i arxiveu-la en la secretaria del tribunal, i doneu-li publicitat en la forma permesa o ordenada per la constitució i les lleis.   
Notifiqueu esta resolució a les parts i feu-los saber que s'hi pot interposar recurs d'apel·lació davant de l'Audiència Provincial de València.»   
I perquè valga d'edicte de notificació de la sentència al demandat, en parador desconegut, estenc este edicte que es publicarà en el Diari Oficial de la Comunitat Valenciana.  
  
València, 21 de novembre de 2012.- El secretari judicial: Vicente Sorní Pérez.
Diari Oficial de la Generalitat Valenciana


Sumari del DOGV 7062, del 08-07-2013 (2013/7118)

Adjudicació i formalització del contracte número 5/2013. Servici de manteniment i suport informàtic a usuaris dels sistemes d'informació del Departament de Salut València la Fe.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7062

Data del DOGV
:   08-07-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/7118


Data del document
:   28-06-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte número 5/2013. Servici de manteniment i suport informàtic a usuaris dels sistemes d'informació del Departament de Salut València la Fe. [2013/7118]  
1. Entitat adjudicadora  
a) Organisme: Generalitat Valenciana. Agència Valenciana de Salut. Direcció General de Recursos Econòmics.  
b) Dependència que tramita l'expedient: Departament de Salut de València la Fe, Bulevard Sud, s/n, 46132 València. Telèfon 128 482 846. Fax 248 2323 21.  
c) Número d'expedient: 5/2013.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servici de manteniment i suport informàtic a usuaris dels sistemes d'informació.  
c) Lots: -  
d) CPV: 72610000-9 Servicis de suport informàtic.  
e) Butlletí o diari oficial i data de publicació de l'anunci de licitació: Diario Oficial de la Unión Europea de 31 de gener de 2013, Diari Oficial de la Comunitat Valenciana de 5 de febrer de 2013 i Boletín Oficial del Estado de 14 de febrer de 2013.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació harmonitzada.  
c) Subhasta electrònica: -  
d) Criteris d'adjudicació: preu (sobre 3) amb una ponderació de 55 %, valoració funcional i tècnica de les aplicacions (sobre 2) amb una ponderació del 20 %, metodologia, planificació i seguiment (sobre 2) amb una ponderació del 20%, i acords de nivell de servici (sobre 2) amb una ponderació del 5 %.  
4. Valor estimat del contracte  
Nou-cents seixanta mil euros (960.000,00 €) IVA exclòs.  
5. Pressupost base de licitació  
Quatre-cents vuitanta mil euros (480.000,00 €) IVA exclòs; cinc-cents vuitanta mil vuit-cents euros (580.800,00 €) IVA inclòs.  
6. Adjudicació i formalització de contracte  
a) Data d'adjudicació: 7 de maig de 2013.  
b) Data de formalització del contracte: 3 de juny de 2013.  
c) Contractista: Osiatis, SA (T87797029).  
d) Nacionalitat: espanyola.  
e) Import d'adjudicació:  
  
Núm. lot Adjudicatari Import   
net Import IVA Import  
 total  
1 Osiatis, SA 456.017,60 95.763,20 744.310,30  
  
  
València, 28 de juny de 2013.- La directora general de Recursos Econòmics (O 18.01.2006, DOGV núm. 5185): María Fernanda Sáiz Gallego.
Diari Oficial de la Generalitat Valenciana


Sumari del DOGV 7143, del 31-10-2013 (2013/10236)

Informació pública del pla especial de la pedrera El Saltador.
--------------------------------------------------------------

### Dades del document

Número de DOGV
:   7143

Data del DOGV
:   31-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10253


Organisme emissor
:   Ajuntament de Villena

Tipus de document
:   Anunci

Informació pública del pla especial de la pedrera El Saltador. [2013/10871]  
De conformitat amb allò que ha acordat el Ple municipal, en la sessió ordinària del dia 23 de setembre de 2013, s'obri el següent període d'informació pública:  
a) Pla que se sotmet a informació: pla especial de la pedrera El Saltador, presentat per la mercantil Cosentino, SA.  
b) Contingut del pla:  
- Àmbit geogràfic: muntanya El Rocín, a La Encina, pedrera El Saltador.  
- Documents que el componen:   
Pla especial de la pedrera El Saltador, redactat Luis Castel Aznar, enginyer de camins, canals i ports.  
Estudi d'integració paisatgística, redactat Luis Castel Aznar, enginyer de camins, canals i ports.  
Estudi d'impacte ambiental, redactat Luis Castel Aznar, enginyer de camins, canals i ports.  
Estudi acústic, redactat Luis Castel Aznar, enginyer de camins, canals i ports.  
Prevenció de la legionel·losi, redactat Luis Castel Aznar, enginyer de camins, canals i ports.  
1. Projecte modificat d'explotació integral de la CDE turó d'El Saltador, redactat per Rafael Escribano Canals, enginyer de mines, i Francisco Navarro Martínez, enginyer tècnic de mines.  
Prospecció arqueològica, etnològica i arquitectònica de la pedrera El Saltador, de l'arqueòleg Aquilino Gallego Úbeda.  
Conveni urbanístic de col·laboració amb l'Ajuntament de Villena.  
  
c) Lloc on pot realitzar-se la consulta: Departament d'Obres i Urbanisme de l'Ajuntament de Villena, plaça de Pascual Doménech, 4.   
  
d) Horari de consulta: de dilluns a divendres, excepte festius, de 09.00 a 14.00 hores.  
e) Termini d'exposició pública: un mes a comptar des de la inserció d'este anunci en el Diari Oficial de la Comunitat Valenciana, durant el qual podrà consultar-se tota la documentació escrita, gràfica i cartogràfica, així com presentar les al·legacions, els suggeriments, informes i qualssevol altres documents que s'estimen oportuns aportar.  
Este període comprén també el de participació en l'estudi d'integració paisatgística, el document i qüestionari de participació del qual pot ser retirat, per a la seua contestació, en eixe mateix departament i en la pàgina web de l'Ajuntament de Villena .   
  
Villena, 3 d'octubre de 2013.- El regidor delegat d'Urbanisme: Carlos Beltrán Esteve.
Diari Oficial de la Generalitat Valenciana


Sumari del DOGV 7134, del 18-10-2013 (2013/9797)

Notificació del decret dictat en la peça separada d'honoraris d'advocat número 73/2011.
---------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9797


Organisme emissor
:   Audiència Provincial d'Alacant

Tipus de document
:   Anunci

Notificació del decret dictat en la peça separada d'honoraris d'advocat número 73/2011. [2013/9797]  
Inmaculada Rubio Sáenz, secretària judicial de la Secció Quinta de l'Audiència Provincial d'Alacant, per mitjà d'este edicte faig saber que en la peça separada d'honoraris d'advocat número 73/2011, dimanant del recurs d'apel·lació número 73/2011, tramitada en esta Secció, s'ha dictat un decret, l'encapçalament i la part dispositiva del qual diuen així:  
«Decret  
Alacant, 24 d'abril de 2013  
Inmaculada Rubio Sáenz, secretària judicial de la Secció Quinta de la Audiència Provincial d'Alacant, he vist la peça separada de cobrament d'honoraris dimanant del rotlle d'apel·lació número 73/2011 B, instada pel lletrat Aitor Ibarra Cebadero contra els seus defesos Carlos García Marqueño i Asesoría García Marqueño.  
Part dispositiva  
Fixar, només als efectes del despatx de l'execució, en la suma de 8.009,25 euros la quantitat que han de satisfer al lletrat Aitor Ibarra Cebadero els seus defesos morosos Carlos García Marqueño i Asesoría García Marqueño, SL, més les costes. Expediu una testimoniança d'esta resolució, com a títol d'execució, amb l'entrega d'esta al reclamant, i una vegada acomplit això, procediu a arxivar la present peça.  
  
Contra la present resolució no pot interposar-se cap recurs ordinari.  
  
Ho mane i firme. En done fe. La secretària judicial».  
I perquè conste i servisca de notificació en forma als litigants en parador desconegut, Carlos García Marqueño i Asesoría García Marqueño, SL, es publica el present edicte, i se'ls advertix que contra la dita resolució es pot interposar, d'acord amb el que disposa l'article 451 i següents de la Llei d'Enjudiciament Civil, un recurs de reposició davant del secretari judicial, en el termini de cinc dies d'acord amb les advertències establides en l'article 452 de la Llei d'Enjudiciament Civil, i sense perjuí del qual es durà a efecte el que s'ha disposat. Per a interposar el recurs s'ha de constituir prèviament un depòsit per a recórrer per l'import de 25 euros (llevat que el recurrent siga: beneficiari de justícia gratuïta, el ministeri fiscal, l'Estat, comunitat autònoma, entitat local o organisme autònom dependent), que s'ha d'ingressar en el compte de consignacions d'esta Secció Quinta obert en Banesto amb el número d'expedient 0190/0000/00/007311, i indicar en el camp «Concepte» del document de resguard d'ingrés que és un «recurs», sense l'acreditació del qual no serà admés (LO 1/2009, de 3 de novembre).  
  
Alacant, 20 de maig de 2013.- La secretària judicial: Inmaculada Rubio Sáenz.
Diari Oficial de la Generalitat Valenciana


Sumari del DOGV 7075, del 25-07-2013 (2013/7793)

Informació pública de la proposta de conveni urbanístic relativa a la parcel·la situada al carrer 29 de la Canyada.
-------------------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7793


Data del document
:   19-07-2013

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * administració local
    * pla d'urbanisme

Informació pública de la proposta de conveni urbanístic relativa a la parcel·la situada al carrer 29 de la Canyada. [2013/7793]  
Pel Ple de l'Ajuntament, en la sessió ordinària celebrada el dia 26 de juny de 2013, s'ha resolt sotmetre a informació pública la proposta de conveni urbanístic, instada per Juan José Vivó Calero, en representació de la mercantil Comercial Cañada de Levante, SL, relativa a la parcel·la situada en el carrer 29 de la Canyada.  
El que se sotmet a informació pública, d'acord amb el que disposa l'article 83.2 de la Llei 6/2005, de 30 de desembre, de la Generalitat, Urbanística Valenciana (LUV); s'advertix de la possibilitat de formular al·legacions, per termini d'un mes, comptat des de la publicació de l'edicte en el Diari Oficial de la Comunitat Valenciana.  
Igualment, es fa constar que, d'acord amb l'article 101.2, de la LUV, es manté la suspensió de l'atorgament de llicències d'edificació i parcel·lació, en l'àmbit territorial definit anteriorment.  
  
  
Paterna, 19 de juliol de 2013.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 7025, del 16-05-2013 (2013/4747)

Convocatòria de l'Assemblea General ordinaria.
----------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4747


Organisme emissor
:   Caixa Rural d'Onda, SCOOP Crèd. V.

Tipus de document
:   Convocatòria

Convocatòria de l'Assemblea General ordinaria. [2013/4747]  
En compliment de l'acord adoptat pel Consell Rector d'esta entitat i de conformitat amb el legalment i estatutàriament establit, es convoquen tots els socis d'esta Caixa Rural per a celebrar Assemblea General ordinària corresponent a l'exercici 2012, el pròxim dia 15 de juny de 2013, al local de l'auditori municipal (Teatre Cine Mónaco), siti a Onda, carrer Cervantes, número 23, a les 16.30 hores, en primera convocatòria, i a les 17.00 hores, en segona, a fi de tractar dels distints punts del següent orde del dia:  
  
1r. Examen de la gestió social. Aprovació, si és el cas, dels comptes anuals corresponents a l'exercici econòmic de 2012.  
2n. Acords sobre la distribució de resultats.  
3r. Aprovació, si és el cas, de la liquidació del pressupost d'ingressos i gastos del fons de formació i promoció cooperativa de l'exercici anterior i pla d'inversions i gastos del dit fons per a l'exercici en curs.  
  
4t. Nomenament d'auditor extern.  
5t. Elecció per a la renovació estatutària de membres titulars i suplents del Consell Rector.  
6t. Suggeriments i preguntes al Consell Rector.  
7m. Decisió sobre aprovació de l'acta. Designació de socis a este efecte.  
  
Onda, 6 de maig de 2013.- El president: Salvador Calzada Feliu.  
  
Nota. D'acord amb el que disposen l'article 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha de decidir l'Assemblea es troben a disposició dels socis en totes les oficines de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, amb la sol·licitud prèvia per escrit, còpia dels indicats documents.